### | | | | --- | --- | | | | | --- | | **Byråd** 12. september 2017 Sagsnr. 710-2017-4 Dok.nr. 710-2017-194364 Sagsbehandler DPSVE | | 108.                1. behandling Budget 2018-21 - Åbent

###

|  |  |
| --- | --- |
| Tidl. politisk behandling | BY, 24.01.17, pkt. 2 |
| Forventet sagsgang | ØK, BY |
| Lovgrundlag | Lov om kommunernes styrelse |

###

**SAGENS INDHOLD**

Økonomiudvalget skal ifølge
styrelsesloven udarbejde et forslag til budget for det kommende år. Budgettet
skal vedtages endeligt inden 15. oktober 2017, og budgetforslaget skal
behandles i Byrådet to gange med mindst tre ugers mellemrum.

Byrådet godkendte 24. januar 2017
budgetprocessen for Budget 2018-21.

Byrådet blev på et temamøde 15.
august 2017 præsenteret for det tekniske budgetforslag, som bl.a. bygger på den
økonomiaftale, som blev indgået mellem Regeringen og KL i juni 2017.

Det tekniske budgetforslag udviste
et overskud på den ordinære drift på 105,6 mio. kr. i 2018 faldende til 102,5
mio. kr. i 2021.

[adresse] økonomi er i
løbet af 2017 blevet væsentligt forbedret i forhold til budgettet for 2017-20.
Det skyldes primært færre udgifter til indkomstoverførsler på
arbejdsmarkedsområdet, færre udgifter til flygtninge og færre udgifter til den
kommunale medfinansiering af sygehusene. Endelig indeholder økonomiaftalen
mellem KL og Regeringen en forøgelse af bloktilskuddet til service og anlæg,
hvilket øger Favrskov Kommunes bloktilskud med 12 mio. kr. Hertil kommer, at
økonomiaftalen endnu en gang indeholder et ekstraordinært finansieringstilskud
til kommunerne. Favrskov Kommunes andel heraf udgør 12,4 mio. kr.

Byrådets partier drøftede på
budgetseminaret 24. og 25. august 2017 forslag til reduktioner, udvidelser og
anlæg i Budget 2018-21. I drøftelsen indgik det administrative
prioriteringskatalog, politiske forslag samt eksterne forslag fra foreninger
mv.

De politiske forhandlinger om
budgetforslag 2018-21 fortsatte 28. og 29. august 2017. Et samlet byråd står
bag budgetforslaget.

4. september 2017 er der afholdt borgmestermøde
i KL-regi, hvor borgmestrene i de 98 kommuner drøftede, hvordan økonomiaftalen
for 2018 samlet set kan overholdes.

Budgetforslag 2018-21 er
offentliggjort efter Økonomiudvalgets møde 5. september 2017, hvor
Økonomiudvalget behandlede budgetforslaget og fremsendte det til Byrådets 1. behandling
12. september 2017.

Favrskov Kommunes budgetforslag
sendes i høring i institutionsbestyrelser, MED-udvalg mv. 6. september 2017,
idet det samtidigt offentliggøres på [adresse] hjemmeside.

Til Byrådets 1. behandling af
budgetforslaget 2018-21 er de reduktions-, udvidelses- og anlægsblokke, der
indgår i budgetforslaget vedlagt.  Endvidere er der vedlagt generelle
bemærkninger til budgetforslaget fra Job og Økonomi samt den foreløbige oversigt
over kommunale takster.

Budgetforslaget 2. behandles i Økonomiudvalget og Byrådet henholdsvis 3.
oktober og 10. oktober 2017.

**VURDERING**

I budgetforslaget er der
indarbejdet reduktioner og udvidelser med følgende beløb:

|  |  |  |  |  |
| --- | --- | --- | --- | --- |
| Mio. kr. | 2018 | 2019 | 2020 | 2021 |
| Driftsreduktioner | -5,9 | -4,3 | -4,3 | -4,3 |
| Driftsudvidelser | 14,4 | 13,4 | 20,8 | 20,1 |
| Nettoudvidelser | 8,5 | 9,0 | 16,5 | 15,8 |

Oversigten over de konkrete
driftsreduktioner og –udvidelser fremgår af budgetforslaget for 2018-21.

I budgetforslaget indgår følgende
beløb til anlæg på det skattefinansierede område ekskl. jordforsyningen:

|  |  |  |  |  |
| --- | --- | --- | --- | --- |
| Mio. kr. | 2018 | 2019 | 2020 | 2021 |
| Anlæg | 138,5 | 99,9 | 99,6 | 99,5 |

[adresse] har 31. august
2017 modtaget afslag på både ansøgningerne om låneramme og særtilskud. Der er
på den baggrund ikke indarbejdet lånoptagelse i 2018. Den forudsatte
lånoptagelse i 2019-21 er videreført fra Budget 2017-20.

[adresse] samlede
økonomiske konsekvenser fremgår af økonomioversigten i budgetforslaget.

**INDDRAGELSE**

Institutioner, foreninger,
MED-udvalg mv. havde i april 2017 mulighed for at fremsende forslag til
budgettet for 2018-21. Alle fremsendte forslag blev drøftet på møderne i de
respektive fagudvalg i juni måned. På budgetseminaret 24. og 25. august 2017
samt efterfølgende forhandlingsmøder 28. og 29. august er en række af de eksterne
forslag også drøftet.

Byrådets partier havde indtil 30.
juni 2017 mulighed for at indsende forslag til budgettet med henblik på en
overordnet administrativ vurdering. Efterfølgende har Byrådets partier haft
mulighed for at fremsende forslag til budgettet indtil 16. august 2017. De
fremsendte forslag er drøftet i forbindelse med budgetseminaret 24. og 25.
august 2017 samt på efterfølgende forhandlingsmøder 28. og 29. august 2017 om
budgettet.

Kommunens ledere og
medarbejderrepræsentanter er 5. september 2017 blevet orienteret om status på
budgetarbejdet.

6. september 2017 er
budgetforslaget sendt i høring. Fristen for høringssvar udløber 18. september
2017.

Der afholdes borgermøde i
[adresse] på [adresse] og Kulturhus 13. september 2017.

I løbet af budgetprocessen vil
der blive lagt relevant materiale på kommunens hjemmeside [www.favrskov.dk](http://www.favrskov.dk).

Der er frist for fremsendelse af
politiske ændringsforslag 28. september 2017.

**ØKONOMI**

De økonomiske konsekvenser fremgår
af budgetforslaget.

**INDSTILLING**

Direktøren for Job og Økonomi indstiller til Byrådet:

1.    At Budgetforslag 2017-20 oversendes til 2. behandling.

**BESLUTNING**

***Økonomiudvalget,
5. september 2017:***

Fraværende:Ingen

Budgetforslag
2018-21 blev udleveret på mødet og vedhæftes sagen.

Indstilles
godkendt.

**Bilag**

|  |  |
| --- | --- |
| Budgetforslag 2018-21 til 1. behandling 5. september 2017 | 710-2017-194585 |
| Reduktionsblokkke - budgetforslag 2018-21 | 710-2017-194098 |
| Udvidelsesblokke - budgetforslag 2018-21 | 710-2017-194106 |
| Anlægsblokke - budgetforslag 2018-21 | 710-2017-194111 |
| Generelle bemærkninger - Byrådets 1. behandling | 710-2017-194078 |
| Takstoversigt 2018 - Byrådets 1. behandling | 710-2017-194469 |